REPUBLIKA HRVATSKA

OSNOVNA ŠKOLA MITNICA

 VUKOVAR

KLASA: 121-10/20-01/03

URBROJ: 2188-106-20-01

U Vukovaru, 07. listopada 2020. godine

Na temelju čl. 12 Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Mitnica, Povjerenstvo za procjenu i vrednovanje kandidata (dalje u tekstu: Povjerenstvo) prijavljenih na natječaj objavljen 23. rujna 2020. godine za zapošljavanje na radno mjesto Učitelj/ica razredne nastave u produženom boravku, objavljuje

**POZIV NA PRETHODNU PROVJERU ZNANJA I SPOSOBNOSTI KANDIDATA**

I. Povjerenstvo je utvrdilo da sljedeći kandidati ispunjavaju formalne uvjete te mogu pristupiti testiranju za radno mjesto Učitelj/ica razredne nastave u produženom boravku (2 izvršitelja na određeno puno radno vrijeme):

**Matea Bijelonjić**

**Marija Ivančić**

**Anamaria Jovanović**

**Danijel Kolak**

**Maja Kovačević**

**Tanja Maljevac**

**Elizabeta Matić**

II. Kandidati iz točke I. pozivaju se na prethodnu provjeru znanja i sposobnosti putem pismenog testiranja stručno-metodičkih i pedagoških kompetencija, koje će se održati dana **12. listopada 2020. godine u 10 h** u prostorijama OŠ Mitnica. Pozivi su poslani i na e-mail adrese spomenutih kandidata. Po utvrđivanju identiteta, kandidatima će biti podijeljena pitanja za pisano testiranje koje traje 45 minuta te će odrediti zaporku pod kojom će rješavati test, a koja se prije rješavanja samog testa, uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata. Nakon izrade rang liste, zaporka se povezuje s imenom i prezimenom kandidata. Maksimalan broj bodova koji kandidati mogu ostvariti je 12 bodova. Uz svako pitanje iskazan je broj bodova.

III. Svaki kandidat koji pristupi testiranju dužan je sa sobom ponijeti identifikacijsku ispravu i zaštitnu masku. Ako kandidat ne bude mogao dokazati identitet, neće moći pristupiti testiranju. Tijekom testiranja nije dopušteno korištenje mobitela i drugih elektronskih uređaja kojima je moguće ostvariti pristup internetu. Kandidat koji se ne bude pridržavao ovog pravila, bit će udaljen.

Ne postoji mogućnost naknadnog testiranja, bez obzira na razloge koje pojedinog kandidata eventualno sprječavaju da testiranju pristupi u naznačeno vrijeme.

Smatra se da je kandidat koji u naznačeno vrijeme ne pristupi prethodnoj provjeri znanja povukao prijavu na natječaj.

IV. Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova, te ju dostavlja ravnateljici škole. Da bi kandidat zadovoljio na testiranju potrebno je barem 50% , odnosno 6 bodova. Na temelju dostavljene rang liste kandidata ravnateljica odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa. Prije donošenja odluke o kandidatu, ravnateljica zadržava pravo pozvati kandidate na razgovor e-mailom. O rezultatima natječaja kandidati će biti obaviješteni u skladu s čl. 21. Pravilnika.

Povjerenstvo